Document ID: 32007D0278

ODLOČBA KOMISIJE
z dne 23. aprila 2007
o določitvi zneskov pomoči za diverzifikacijo in dodatne pomoči za diverzifikacijo, ki se odobri v okviru začasne sheme za prestrukturiranje industrije sladkorja Skupnosti za tržno leto 2007/2008
(notificirano pod dokumentarno številko C(2007) 1717)
(Besedilo v španskem, češkem, grškem, italijanskem, latvijskem, madžarskem, portugalskem, slovaškem, slovenskem, švedskem in finskem jeziku je edino verodostojno)
(Besedilo velja za EGP)
(2007/278/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 320/2006 z dne 20. februarja 2006 o ustanovitvi začasne sheme za prestrukturiranje industrije sladkorja v Skupnosti in spremembi Uredbe (ES) št. 1290/2005 o financiranju skupne kmetijske politike (1),
ob upoštevanju Uredbe Komisije (ES) št. 968/2006 z dne 27. junija 2006 o določitvi podrobnih pravil za izvajanje Uredbe Sveta (ES) št. 320/2006 o ustanovitvi začasne sheme za prestrukturiranje industrije sladkorja v Skupnosti (2) in zlasti člena 13(1) Uredbe,
ob upoštevanju naslednjega:
(1)
Komisija mora do 31. marca 2007 za vsako zadevno državo članico določiti zneske pomoči za diverzifikacijo iz člena 6 Uredbe (ES) št. 320/2006, dodatne pomoči za diverzifikacijo iz člena 7 navedene uredbe in prehodne pomoči za nekatere države članice iz člena 9 navedene uredbe.
(2)
Zneski pomoči za diverzifikacijo in dodatne pomoči za diverzifikacijo se v skladu s členom 13(2) Uredbe (ES) št. 968/2006 izračunajo na podlagi ton kvote za sladkor, ki je bila v zadevni državi članici opuščena v tržnem letu 2007/2008 -
SPREJELA NASLEDNJO ODLOČBO:
Člen 1
Zneski pomoči za diverzifikacijo in dodatne pomoči za diverzifikacijo na zadevno državo članico iz členov 6 in 7 Uredbe (ES) št. 320/2006, določeni na podlagi opuščenih kvot v tržnem letu 2007/2008, so navedeni v Prilogi k tej odločbi.
Člen 2
Ta odločba je naslovljena na Češko republiko, Helensko republiko, Kraljevino Španijo, Republiko Italijo, Republiko Latvijo, Republiko Madžarsko, Republiko Portugalsko, Republiko Slovenijo, Slovaško republiko in Republiko Finsko.
V Bruslju, 23. aprila 2007

Labels: 17
19
5
7
6
18
15